MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Hiiglaslikult suur Põhja-Aafrika
on hiiglaslik väljakutse kristliku misjinitöö jaoks.
Millistes tingimustes eesliini evangelistid töötavad?
Väikeses Melilla linnas
elatakse välja tõeliselt erilist Jumala juhtimist.
Jeesusesse uskuv juut
püüab Jumala armastuse ja Jeesuse evangeeliumi kaudu
jõuda oma piirkonna moslemiteni.
Jaakko Sopanen ja Hannu Lahtinen
räägivad sellest kõigest lähemalt.
Tere tulemast saatesse Jaakko Sopanen ja Hannu Lahtinen!
Tänan! - Suur tänu!
Jaakko on pastor, kes on olnud ka misjonär
ja kitarri mängid vist samuti?
Eks seda ole mängitud tõesti.
Kuidas sul, Hannu, kitarrimänguga on?
No sama hästi, kui aerutamisegagi.
Räägime täna Põhja-Aafrikast
ja eriti veel seal asuvast Melilla linnast,
mis geograafiliselt on väga eriline koht.
Ta asub kui Maroko käevangus, olles samas siiski osa Hispaaniast.
Seal elab umbes 90 000 elanikku.
Jaakko, sa oled käinud seal. Milline linn see siis õigupoolest on?
On tõsi, et olen seal mitmeid kordi käinud.
Nii üksinda kui erinevate gruppidega.
Mõeldes selle linna peale,
kuhu tavaliselt pääseb laevaga, kuigi saab ka lennukiga,
siis sind ootab koheselt ees
500 aastat vana tõeliselt kena vanalinn
ühes mere ääres paiknevate kaitsekindlustega.
Linna keskel aga on väga ilus park.
Linn näeb tõeliselt euroopalik välja
ja võiks olla, milline iganes teine Hispaania linn.
Mida enam aga sisemaa poole liikuda
ja linna piirile jõuda,
mida ümbritseb muide 8-meetrit kõrge okastraataed,
mis eraldab Melillat Marokost.
Nii et sealne vaatepilt
muutub juba rohkem Maroko sarnaseks
ja ongi ehk juba kui jagunenud selliseks.
Sealse rahva seas on siis nii hispaanlasi
kui ka marokolasi ja üldse Põhja-Aafrika rahvaid?
Jaa, marokolased moodustavad vähemalt poole linna elanike arvust.
Ühtlasi on enamus linna elanikest moslemid.
Hispaanlased töötavad vaid väga valitud ametikohtadel,
mis on seotud selle linna eripäraga.
Paljud neist töötavad sõjaväe-, piirivalve- ja politseiga seotud aladel.
Olen näinud pilte sellest.
See linna ümbritsev aed on ikka hiiglaslik
ja inimesed tunglevad selle ümber.
Ma küll ei tea, kas igapäevaselt, aga siiski.
Kas seda seetõttu, et nad püüavad pääseda Euroopasse?
Jaa, see on enam kui tüüpiline.
Netist leitavad pildid on ikka täiega metsikud.
Olen kuulnud ka päris hulle lugusid sellest,
kuidas inimesed on end lausa peitnud autode alla, kuhugi mootori ligi,
et pääseda üle piiri.
Nii et pagulaste jaoks on Melilla kui väravaks Euroopasse.
Räägi pisut lähemalt oma külastustest sinna.
Mida sa seal Melillas teinud oled?
Esimene kord käisime seal koos Hannuga.
See oli 2009. aastal.
Hannu oli ühel Euroopas toimunud üritusel
kohtunud Augustoga,
kes meid siis Melillasse külla kutsus.
Sealt saidki alguse minu külastused sinna,
mida on vast kokku olnud 15.
Toetasime sealse kohaliku koguduse tööd
ühe Lõuna-Hispaanias asuva misjonikeskuse kaudu.
Ehk siis sa olid ise tookord Hispaanias misjonäriks
ja seetõttu läksid siis ka Melillasse.
Jaa, olime koos perega misjonärideks Hispaania rannikul Fuengirolas.
Tahtsin sealt kord terve kaubiku täie kirbuturu riideid viia.
Mul aga polnud aimugi, kuidas asjad käivad.
Arvasin, et tegu on ühe ja sama Hispaaniaga,
kuid mulle öeldi tollis,
et ega neid riideid nüüd
niisama lihtsalt ka ei saa Melillasse viia,
vaid selleks on ikka mingit paberit vaja.
Politsei ütles, et see ei käi nii lihtsalt.
Ehk siis, kuigi tegu on ühe ja sama maaga,
on see samas siiski ka kui piiriks Euroopa ja Aafrika vahel.
Lisaks sellele viisin sinna erinevaid evangeelseid gruppe.
Vanemaid noori, kes käisid kohalikul kogudusel abiks.
Nii et pakkusite neile nii materiaalset kui vaimulikku tuge.
Milline Melilla vaimne olukord on?
On seal üldse kristlasi või mis rahvas seal üldse liigub?
Seal on üsna mitmeid evangeelseid kogudusi,
millest meie koostööpartneriks on Nuova Vita kogudus,
mis kuulub
nelipühi Jumala Assamblee koguduste liitu
ja mille pastoriks siis on ennist mainitud Augusto.
Nendega on palju koostööd tehtud.
Tõsi, olen kõnelenud ka Melilla romaanide koguduses
ja sealsed evangeelsed kogudused
on korraldanud teisigi ühiseid kogunemisi.
Nii et eriline linn ja piirkond mitmed erivõtmes.
Hannu, olete käinud seal nii Jaakkoga koos kui ka eraldi.
Kuidas see kõik Märtrite Hääle tööga on seotud?
Nagu Jaakko mainis,
siis tunneme Augustot juba tõesti pikka aega.
Kohtasin teda 2008. a. Madridis ühel misjonitöö üritusel.
Ta kusus meid Melillasse külla, kuhu koos Jaakkoga läksimegi.
Mu esimene mälestus sellest ajast on telgikoosolekud.
Neil oli tol ajal üks telk, kus nad teenistusi pidasid
ja ma kõnelesin seal teemal: "Ära karda!"
Moslemid loopisid samal ajal seda telki kividega,
mis lasi väga selgelt kogeda, kus ja mille keskel oleme.
Samas pidimegi endalt kogu aeg küsima
igas kohas, kus käisime,
miks seda tööd tehakse
ja kuidas see on seotud kõige sellega, mida Märtrite Hääl esindab.
Augusto on strateegilise misjonitöö seisukohalt
täiesti parimas paigas,
sest Melilla kõrval asub kohe tohutult suur Maroko,
kust tavaaegadel tuleb inimesi iga päev Melillasse.
Maroko on mitmete mõõdikute poolest üks selliseid riike maailmas,
kuhu on raske olnud evangeeliumiga jõuda.
Mäletan me esimest väikest reisi Maroko poolele.
Osa meiega kaasas olnud inimesi,
kes polnud kunagi misjonipõllul käinud,
murdusid ja hakkasid nutma,
kui nägid, et seal pole mitte kui midagi.
Eesliini töö on meie jaoks ülimalt tähtis.
See, et viia Jeesuse evangeeliumi sinna, kus Temast pole veel räägitud.
Melilla on selles mõttes hea koht,
et Augusto peab seal oma teenimis- ja kuulutustöö kaudu teenistusi,
kus osaleb ka palju marokolastest moslemeid.
Samas pole tegu
normaalse evangeliseerimisega rahulikus ümbruskonnas.
Fakt on see, et Augusto on "märgitud mees",
mistõttu tema ähvardamistest ja paljust muust saaks pika nimekirja.
Teda on ähvardatud isegi tappa ja talle on tehtud palju halba.
Nii et vaatamata sellele, et ta teeb head,
on ta töö väga ohtlik.
Meil on tavaliselt teisipäeviti nii Facebook'is kui Youtube's
otse-eetri palvesaade tagakiusatud kristlaste pärast,
kus oleme vahel ka Augustost rääkinud
ja palunud inimestel palvetada ta eest.
Tal on üsna eriline lugu,
misõttu äkki sa, Jaakko, saad rääkida temast veidi.
Ta on üsna pikalt seal Melillas toimetanud.
Augusto läks Melillasse misjonäriks Ameerikast
ja seda umbes 18 aastat tagasi.
Ta on pärit Lõuna-Ameerikast, Colombiast.
Ta oli suure pere laps
ja kolis mingil ajal Ameerikasse, New Yorki,
kus ta leidis messiaanlike juutide kaudu Jeesuse
või siis Jeesus tema.
Jumal juhtis ta Times Square'i kogudusse,
mille pastoriks oli David Wilkerson.
Ta sai aktiivselt teenistusse kaasatud ja oli ka aastaid D. Wilkersoni tõlk,
millest lähtuvalt ta osales ka kümnetel misjonireisidel üle maailma.
Külastas ühtlasi Soometki mimeid aastakümneid tagasi,
nii et tegu on igati julge misjoni- ja rajaja hingega mehega.
Minu jaoks on ta apostli võrdkuju.
Ja siis mingil ajal rääkis Jumal talle Melillast
ja ta läkski Melillasse.
Ja ta ise on juut? - Jah, oma taustalt on ta juut.
Ja ta püüab siis jõuda Melilla moslemiteni.
Mida sul, Hannu, Augusto kohta öelda on?
See on ikka üsna harukordne nähtus,
et üks juut püüab võita Põhja-Aafrika moslemeid Jeesusele.
See on alati nii tore, et kui seal käin,
siis Augusto õnnistab mind heebrea keeles Aaroni õnnistusega.
On oluline meeles pidada,
et juudid olid muide need, kes kord Melilla linna rajasid
ja Põhja-Aafrikas on olnud ning on tänagi veel juute.
Osad neist on ka raskuste tõttu põgenenud
või siis läinud Iisraeli avanedes tagasi oma kodumaale.
Mäletan Maroko poolelt üht juudi meest,
kes usub täna Jeesusesse, kui oma Messiasse,
sest Augusto juhtis teda tundma Iisraeli Jumalat.
On ka imeline mõelda,
et Märtrite Hääle juured ulatuvad Richard ja Sabine Wurmbrandini,
kes olid messiaanlikud juudid.
See Jumala rahvas on me jaoks vägagi oluline,
mistõttu me toetame messiaanlikku tööd
nii Melillas kui Lähis-Idas.
See on meie jaoks auasi.
Augusto muide rääkis, et kui ta oli veel noor usklik,
siis ta käis Richard Wurmbrandi teenistustel.
Ta saab tänaseni kirju,
kus kajastatakse regulaarselt tagakiusatud koguduste teemasid.
Seal viimati külas käies, ütles Augusto mulle,
et ta palvetab ühe oma töökaaslasega iga nädal tagakiusatud kristlaste eest.
Jaakko, mis mõtteid see sinus tekitab,
et ta läks juudina moslemeid Jeesusele võitma?
Kuidas tal see seal tänavatel läheb?
Augusto puhul on nii,
et kui sädemeid lendab, siis ikka kõige positiivsemal moel
ehk siis ligimese armastamise kaudu.
Augustol on koguduses oma kindel vaeste aitamise teenistus,
mille kaudu ta toidab iga nädal sadu inimesi.
Ta on teinud seda juba üle 10 aasta.
Räägi ka veidi sellest, kuidas see töö üldse algas?
Kuidas ta sai selle kutse vaeste aitamiseks?
See tõusis esile väga praktilisel moel.
Augusto läks rääkima Jeesusest rannas elavatele kodututele lastele.
Tegu oli marokolastest poistega, kes ütlesid talle:
"Ära siin räägi midagi Jumalast, sest meil on kõhud tühjad."
Augusto läks
ja valmistas seepeale võileibu ning ostis Cocat
ja andis selle kõik neile poistele.
See oli tema jaoks silmi avav kogemus,
kui oluline on jõuda inimesteni nende vajaduste kaudu.
Olles ise olnud kaasas nendes toidu jagamistes,
siis seal kuulutatakse ka alati evangeeliumi.
Seal on kümneid marokolastest naisi tulnud eestpalvele,
kellel olid pidevad peavalud või pinges kaelad
tänu pidevale stressis elamisele
ja murele pere toimetuleku ning igapäevase toiduse pärast.
See on see, mille kõigega Augusto tegeleb,
olles oma töö kaudu
kui Jumala armastuse käepikenduseks
neile vaestele inimestele.
Seda tööd jagub seal kindlasti rohkesti.
Samas, kui nüüd mõelda sealsele suuremale piirkonnale,
kus Melilla on vaid kui väravaks Põhja-Aafrikasse,
mis on kordi suurem Euroopast ja seal elab üle 200 miljoni inimese.
Tegu on ka väga islamistliku alaga,
kuigi ajaloo vältel on seal ka olnud tugevaid kristlikke kogukondi.
Näiteks Alexandria on olnud kuulus kristluse häll.
Siis aga saabus poolkuu sinna paika ja algas kristlaste tagakius.
Nii on seal tänapäeval üsna vähe kristlasi.
Sain alles eile sõnumi Alžeeriast, millest teen siinkohal vabatõlke.
Siin öeldakse: "Meid (st kristlasi) ei sallita kohe üldse,
mis on meie jaoks paras vaev ja võitlus.
Kogudused on pidevalt kinni."
Alžeerias on seda viimasel ajal üsna palju juhtunud
ja neid, kes kogunevadki salaja, neidki jälgitakse võimude poolt.
Nii on kristlasi ka vangi pandud, süüdistades neid teiste pööramises.
Kooli läinud lastele õpetatakse vägisi islami usku.
Muud varianti ei olegi.
Nii et see sõnum pole midagi julgustavat
ja sealsete kristlaste elus on palju vaeva.
Samas aga on see ka kui väljakutse ja võimalus,
sest Põhja-Aafrikas tervikuna on ju lähiajaloos toimunud ka ärkamisi
kuigi Marokol ja Alžeerial on olnud pisut erinev ajalugu.
Oskad sa Hannu öelda, mis on Alžeerias parasjagu toimumas?
Alžeeriaga on nüüd küll selline lugu,
et viimastel aegadel on seal olnud
suurim kristlaste tagakius kogu maailmas,
mistõttu seal on olnud väga raskeid olukordi.
Samas mäletan paarikümne aasta tagust aega,
mil hakkasime teadlikult moslemite eest palvetama.
Võtsime sihikule konkreetsed grupid
ja üheks neist osutusid Alžeeria berberid.
Palvetasime nende eest kohe teadlikult.
Seejärel aga suundusime edasi Lähis-Itta.
Mäletan, kuidas mulle sattus kord kätte
üks Alžeeria päevaleht,
mille esilehel oli suur artikkel: "Mida küll teha,
sest nii paljud berberid pöörduvad ristiusku."
Selle peale oldi väga pahased.
Mul on isegi videoklipp selle kohta.
Nimelt juhtus see, et Jumal oli hakanud tegutsema seal
ja Püha Vaim voolas ning täitis neid berbereid,
nii et nad pöördusid Jeesuse poole.
Jumal läkitas nende juurde oma sulaseid,
kes rääkisid neile Jeesusest.
Paljud neist aga nägid ka Jeesust nii unenägudes kui nägemustes.
Ühtlasi toimus palju tervenemisimesid
ja tekkis erinevaid kogudusi.
Ikka kohe suuri kogudusi,
kus on 500, 1000 ja isegi 2000 liiget.
Neil on ka oma evangelistide kool, kust läkitatakse evangeliste välja
sinna, kus pole veel Jeesusest kuuldud.
Nii et Jumal on seal võimsalt liikunud.
Nii et te palvetasite berberite eest? - Just nii.
Muide, sõnum, mida ennist jagasin, tuli ka kristlaseks saanud berberilt,
kelle ristimisel ma muide osalesin.
Nii et tore, et olete nii kaua nende eest palvetanud.
Nii et seal on olnud ühtaegu nii ärkamist kui tagakiusu?
- Just nii.
Jaakko, Marokos pole vist olnud mingit selget ärkamist?
Või vähemalt mitte viimasel ajal.
See võib ju tunduda,
et mingit suurt ja massilist asja pole toimunud,
nii nagu seal berberite seas Alžeerias,
kus 20 aasta jooksul
on üle 100 000 inimese saanud kristlaseks.
Samas olen siiski lootusrikas ka Maroko osas,
sest eriti just noorte ja kodugruppide seas
on tänu meediatööle suudetud edastada sõnumit,
et ka marokolane võib olla kristlane.
Nii on ka tore olnud näha,
kuidas väike hulk marokolasi on leidnud ka Marokos siiski Jeesuse.
Nii et lootma peab, isegi, kui nad tulevad ühekaupa
ja mitte massiliselt tervete hõimudena Jeesuse juurde.
Nii et Maroko ja sealne piirkond võiks olla järgmine palve väljakutse.
Kui nüüd mõelda sellele tohutult suurele Põhja-Aafrikale
mis on sullegi, Hannu, tuntud maa.
Raamatus "Ta kutsus mind"
on juttu ka Hannu seiklustest Põhja-Aafrikas
ja imedest, mis seal on sündinud.
Mida sa arvad, mida peaks siis tegema?
Ja mida ka Märtrite Hääle juhina arvad,
et me ühinguna saaks seal teha?
Mis Märtrite Häälde puutub,
siis tahame teha seda, mida paljud teisedki teevad -
me tahame palvetada selliste maade ja inimeste eest,
et seal võiks tulla üks läbimurre.
Lisaks sellele vajavad sealsed kristlased
sõnumit: "Ära karda!" ning reaalset Jumala puudutust.
Nad vajavad Püha Vaimu tröösti ja seda, et keegi oleks nende kõrval.
Ühtasi on meil sellistes maades oma turvakodud,
kuhu aitame tagakiusatud kristlastel jõuda.
Ühtlasi aitame neid kohtuasjades
ja aitame ka peresid,
kui perepea peaks näiteks sattuma vangi.
Nii et selles mõttes oleme Märtrite Häälega igal juhul
inimestele toeks ja abiks.
Aitame ka eesliini evangeliste,
keda oleme ka Põhja-Aafrikas välja koolitanud
ja kes on ühes raskeimas paigas Jeesuse Kristuse tunnistajateks.
See on samas olnud pisut selline salastatud tegevus.
Kas Põhja-Aafrikas on veel mingeid helgeid aspekte
lisaks sellele Alžeeria ärkamisele?
Egiptuses näiteks on ju tugev koptide kirik,
aga kas ka teised sealsed kogudused on kasvanud ja viinud tööd edasi?
Egiptus on muidugi väga tugev näide.
Kuulasin alles eilegi ühe Egiptuse pastori jutlust.
Jumala Sõna kuulutatakse seal võimsasti
ja seal on väga tugevaid kogudusi.
Jah, turistidele on seal Sharm el Sheikh ja palju muud,
aga samas on seal palju kristlasi,
kes maksavad väga kõrget hinda oma usu eest.
Tegu on valdavalt moslemi taustaga kristlastega.
Ka Tuneesias on toimunud häid asju,
nii et Jumal on igal juhul neis piirkondades tegutsemas.
Samas aga on tõesti tegu piirkonnaga,
kuhu peaksime koondama oma huvi ja jõud,
sest seal on väga vähe evangeeliumi ja väga palju tagakiusu.
Augusto rääkis, kuidas 130 misjonäri pidid lahkuma näiteks Marokost,
kuna sealne olukord on ikka väga tõsine.
Nii et palveteemasid kui palju.
On juhtunud sedagi,
et kristlaseks saanud inimesed on pidanud lahkuma oma kodumaalt.
Põhja-Aafrikas on veidi sama seis, kui Lähis-Idas,
kus maa on nö tühjenemas kristlastest.
Vähemalt osaliselt.
Kuid samas saamegi siis paluda, et sellist asja ei juhtuks
ja sealsed kristlikud kogudused võiksid siiski kasvada.
Jaakko, juhi meid palun palvesse Põhja-Aafrika eest
ja Hannu, sa saad paluda Augusto ning tema töö eest Melillas.
Palugem siis üheskoos.
Taevane Isa, Jeesuse Kristuse Jumal ja Isa.
Aitäh Sulle selle eest,
et Su Poja kaudu on kogudusele antud ülesanne ja käsk
viia kõigi rahvasteni sõnum Jeesusest kui nende Päästjast.
Seda siis ka Põhja-Aafrikas.
Aitäh igaühe eest, kes on selle sõnumiga välja läinud
ja kes on teeninud Sind ning teenimas Sind ka täna.
Kõige olulisem on kuulutada Jeesusest Kristusest
meie Päästja, Vabastaja ja Issandana.
Seda nii Marokos, Alžeerias, Liibüas, Tuneesias kui Egiptuses.
Issand, õnnista oma kogudust!
Anna oma jõudu ja armastust
tagakiusu ja kannatusi kogevatele usuõdedele-vendadele.
Issand, las Püha Vaimu ligiolu kinnitada kõiki,
kes kogevad Jeesuse nime pärast pilkamist ja häbi.
Kasta neid üleloomulikult oma armastusega,
kui nad kogevad valu ja pilget oma usu pärast.
Aita neid selliselt,
et tunnistus Jeesusest võiks siiski levida
armastuses ja Püha Vaimu väes.
Ka nende ellu, kes täna kiusavad kristlasi taga.
Aitäh Jumal, et meiegi võime olla osa sellest tööst.
Aitäh Issand ka Märtrite Hääle töö eest!
Palume selle ja nende töötegijategi eest,
paludes neile Püha Vaimu juhtimist ja strateegilist tarkust,
et jõuda kõigi nendeni, kelleni veel pole jõutud,
kuid kes Sind siiski ootavad.
Kiitus Sulle Isa, Poeg ja Püha Vaim Jeesuse nimel, aamen.
Aitäh, et võime ka õnnistada vend Augustot,
kes toimetab seal isetult keset ähvardusi ja raskusi.
Issand, anna talle taevalikku tarkust ja rõõmu Pühas Vaimus,
et teenida Sind.
Aitäh Issand, et juhid teda tänagi väga täpselt
kõigis tema tegemistes.
Aamen.
Rohkem infot misjonitöö kohta eripaigus üle maailma
leiate ajakirjast "Märtrite hääl",
mis on tasuta tellitav kodulehelt www.marttyyrienaani.fi
Olge õnnistatud!
Tõlge: Anne-Ly Raukas